Uziah Thompson

Uziah «Sticky» Thompson (født 1. august 1936 i Jamaica, død 25. august 2014 i Miami) var en jamaicansk perkusjonist, vokalist og deejay. «Sticky» var aktiv allerede tidlig på 1960-tallet og involverte seg tidlig i jamaicansk musikk. Han spilte perkusjon til både calypso- og mentomusikk før han etterhvert begynte å spille ska. På denne tiden jobbet «Sticky» med det profilerte jamaicanske skabandet The Skatalites.

På 1970-tallet utviklet den jamaicanske skamusikken seg til reggae. «Sticky» begynte da å involvere seg mye i det meste av reggae fra Jamaica. Det er ingen annen artist fra Jamaica som har deltatt på like mange reggaeplater og singler som «Sticky». Han overgår til og med gitaristen Earl «Chinna» Smith. «Sticky» har spilt perkusjon for mange profilerte reggaeartister som for eksempel Burning Spear, Bob Marley, The Gladiators og Culture. Han var også medlem av Peter Tosh sitt band "Word, Sound and Power" på slutten av 1970- tallet.

I de senere år turnerte «Sticky» mye med Ziggy Marley.

 Referanser 

 Eksterne lenker 


Kategori:Reggaemusikere
Kategori:Jamaicanske musikere
Kategori:Jamaicanske sangere